CELEX: 31995D0117
Language: el
Date: 1995-03-30 00:00:00
Title: 95/117/ΕΚ: Απόφαση της Επιτροπής της 30ής Μαρτίου 1995 που καθορίζει τα κριτήρια βάσει των οποίων πραγματοποιούνται δοκιμασίες σε πουλερικά προς σφαγή τα οποία προέρχονται από ζώνες εποπτείας της ψευδοπανώλους των πτηνών, κατ' εφαρμογή του άρθρου 5 παράγραφος 3 της οδηγίας 91/494/ΕΟΚ του Συμβουλίου

Avis juridique important

|

31995D0117

95/117/ΕΚ: Απόφαση της Επιτροπής της 30ής Μαρτίου 1995 που καθορίζει τα κριτήρια βάσει των οποίων πραγματοποιούνται δοκιμασίες σε πουλερικά προς σφαγή τα οποία προέρχονται από ζώνες εποπτείας της ψευδοπανώλους των πτηνών, κατ' εφαρμογή του άρθρου 5 παράγραφος 3 της οδηγίας 91/494/ΕΟΚ του Συμβουλίου  

Επίσημη Εφημερίδα αριθ. L 080 της 08/04/1995 σ. 0050 - 0051

ΑΠΟΦΑΣΗ  ΤΗΣ ΕΠΙΤΡΟΠΗΣ της 30ής Μαρτίου 1995 που καθορίζει τα κριτήρια βάσει των οποίων πραγματοποιούνται  δοκιμασίες σε πουλερικά προς σφαγή τα οποία προέρχονται από ζώνες εποπτείας της ψευδοπανώλους των  πτηνών, κατ' εφαρμογή του άρθρου 5 παράγραφος 3 της οδηγίας 91/494/ΕΟΚ του Συμβουλίου (Κείμενο που  παρουσιάζει ενδιαφέρον για τον ΕΟΧ) (95/117/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού  ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από  τρίτες χώρες  (1), όπως τροποποιήθηκε τελευταία από την οδηγία 93/121/ΕΟΚ  (2) του Συμβουλίου, και  ιδίως το άρθρο 5 παράγραφος 3, Εκτιμώντας: ότι, κατ' εφαρμογή των διατάξεων του άρθρου 5 παράγραφος 3 της οδηγίας 91/494/ΕΟΚ πρέπει να  καθορισθούν κυρίως οι μεθοδολογίες, για τη διενέργεια ιολογικών δοκιμασιών για τη ψευδοπανώλη των  πτηνών 7 ως προς αυτό το θέμα κρίνεται σκόπιμο να προβλεφθούν οι λεπτομέρειες της διαδικασίας  δειγματοληψιών, της διαδικασίας για τη διενέργεια των δοκιμασιών και την ερμηνεία των αποτελεσμάτων  τους 7 ότι, ζητήθηκε η γνώμη της Επιστημονικής Κτηνιατρικής Επιτροπής η οποία διατύπωσε τη γνώμη της στις  12 Δεκεμβρίου 1994 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Κατ' εφαρμογή του άρθρου 5 παράγραφος 3 της οδηγίας 91/494/ΕΟΚ η  ιολογική διεγματοληψία και δοκιμασία για την ανίχνευση του ιού της ψευδοπανώλους των πτηνών να  είναι σύμφωνη με τις απαιτήσεις του παραρτήματος. Άρθρο 2 Η παρούσα απόφαση εφαρμόζεται από την 1η Απριλίου 1995. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 30 Μαρτίου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ 1.  Δειγματοληψία. Τουλάχιστον 60 δείγματα στα οποία περιλαμβάνονται τουλάχιστον 30 επιχρίσματα αμάρας και 30  επιχρίσματα τραχείας που πρέπει να λαμβάνονται από κάθε σμήνος. Πρέπει να λαμβάνεται δείγμα  τουλάχιστον από 60 πτηνά. Τα δείγματα πρέπει να λαμβάνονται πέντε ημέρες προ της σφαγής και να  μεταφέρονται, να ψύχνονται αλλά να μην καταψύχονται, στο εθνικό εργαστήριο για τη ψευδοπανώλη των  πτηνών για να υποβληθούν σε δοκιμασίες. 2.  Επεξεργασία των δειγμάτων Δύνανται να ομαδοποιούνται 5 δείγματα το πολύ από κάθε είδος. Τα επιχρίσματα πρέπει να  τοποθετούνται σε επαρκή ποσότητα αντιβιοτικού μέσου ώστε να εμβαπτίζονται και, μετά από ανάδευση,  αφήνονται επί δύο ώρες περίπου σε θερμοκρασία δωματίου (ή για μεγαλύτερο διάστημα στους 4  ° C)  και, στη συνέχεια, διαυγάζονται με φυγοκέντρηση (π.χ. 800 έως 1  000 g επί 10 λεπτά). 3.  Αντιβιοτικό μέσο Ένα τυπικό δείγμα γαι επιχρίσματα αμάρας είναι: 10  000 μονάδες/ml πενικιλλίνης, 10 mg/ml  στρεπτομυκίνης, 0,25 mg/ml γενταμυκίνης και 5  000 μονάδες/ml μυκοστατίνης σε ρυθμιστικό διάλυμα  φωσφορικών αλάτων με pH 7,2-7,4. Δύνανται να προστεθούν 50 mg/ml οξυτετρακυκλίνης. Οι συγκεντρώσεις  αυτές μπορούν να είναι πέντε φορές χαμηλότερες για τα επιχρίσματα τραχείας. Κατά την παρασκευή του  μέσου το pH πρέπει να ελέγχεται μετά την προσθήκη των αντιβιοτικών και να αναπροσαρμόζεται. 4.  Απομόνωση του ιού στα γονιμοποιημένα αυγά ορνίθων Εμβολιάζονται 0,2 ml διευγασθείσας επιπλέουσας στοιβάδας στον αλλαντοειδή υμένα καθενός από τέσσερα  γονιμοποιημένα αυγά ορνίθων που επωάζονται επί οκτώ-έντεκα ημέρες. Θεωρητικά τα αυγά αυτά πρέπει να  προέρχονται από σμήνος απαλλαγμένο από ειδικά παθογόνα, εάν δεν είναι δυνατόν τότε επιτρέπεται η  χρησιμοποίηση αυγών που προέρχονται από σμήνος απαλλαγμένο από αντισώματα του ιού της ψευδοπανώλους  των πτηνών. Τα εμβολιασμένα αυγά διατηρούνται σε θερμοκρασία 37  ° C και παρακολουθούνται  καθημερινά. Σταδιακά τα αυγά που περιέχουν νεκρά ή θνήσκοντα έμβρυα και όλα τα αυγά που απομένουν  τέσσερις ημέρες μετά τον εμβολιασμό πρέπει να διατηρούνται σε ψύξη, σε θερμοκρασία 4  ° C και το  υγρό του αλλαντοειδούς υμένα/αμνιωτικό υγρό να δοκιμάζονται για αιμοσυγκολητική δραστηριότητα. 5.  Ερμηνεία Η δοκιμασία θεωρείται αρνητική εάν δεν ανιχνευθεί αιμοσυγκολλητική δραστηριότητα και δεν απομονωθεί  ιός. Η απομόνωση ιού της ψευδοπανώλους των πτηνών σημαίνει ότι το σμήνος αντιμετωπίζεται ως ύποπτο  και υπόκειται στις απαιτήσεις του άρθρου 4 της οδηγίας 92/66/ΕΟΚ του Συμβουλίου  (1). Εάν  αποδειχθεί ότι η παρουσία του ιού οφείλεται σε εμβολιασμό τότε πρέπει να επαναληφθούν η  δειγματοληψία και οι δοκιμασίες.